Arrestohen veprimtarë të lëvizjes Vetëvendosje
Policia e Kosovës arrestoi disa veprimtarë të lëvizjes Vetëvendosje në lidhje me veprimet e tyre kundër EULEX-it në vitin 2009. Opozita thotë se arrestimet janë veprime provokuese të pushtetit para protestës së 17 shkurtit
Policia e Kosovës arrestoi të martën shefin e grupit parlamentar të lëvizjes Vetëvendosje Glauk Konjufca, ndërsa të hënën në mbrëmje kishte arrestuar edhe zëdhënësin e kësaj lëvizjeje, Frashër Krasniqi. Lëvizja Vetëvendosje tha se janë arrestuar edhe gjashtë veprimtarë të tjerë të saj. Policia nuk ka dhënë asnjë hollësi për arrestimet duke nënvizuar se bëhet fjalë për "zbatimin e urdhëresave të organeve të drejtësisë". Lëvizja Vetëvendosje tha se po arrestohen veprimtarët e saj në lidhje me një aksion të vitit 2009 kundër Misionit të Bashkimit Evropian për sundimin e ligjit. "", thuhet në një njoftim të kësaj lëvizjeje e cila akuzon qeverinë për arrestime një ditë para protestës së opozitës. Ndaj arrestimeve reagoi edhe Aleanca për Ardhmërinë e Kosovës, sipas së cilës, ato dëshmojnë lidhjen e fortë të pushtetit dhe gjyqësorit. "", thuhet në reagimin e AAK-së. Partia tjetër opozitare, Nisma për Kosovën konsideron se "", thuhet në një reagim të kësaj partie. Opozita e cila ka paralajmëruar protesta për datën 17 shkurt, që shënon edhe tetë vjetorin e pavarësisë së Kosovës, kërkon shpalljen e zgjedhjeve të reja dhe largimin e qeverisë në dritën e vlerësimeve të Gjykatës Kushtetuese mbi marrëveshjen e arritur me Serbinë për asociacionin e komunave me shumicë serbe në Kosovë. Që nga shtatori i vitit të kaluar, opozita ka bllokuar punën e parlamentit duke kundërshtuar këtë marrëveshje sikurse edhe atë të arritur me Malin e Zi për shënimin e kufirit. Qeveria ka bërë thirrje për dialog politik, duke u zotuar për zbatimin e vendimit të Gjykatës Kushtetuese. Kriza politike që tashmë ka hyrë në muajin e gjashtë, ka lënë nën hije shumë zhvillime dhe mund të sfidojë edhe procesin e zgjedhjes së presidentit të ri të Kosovës.